open-index/open-wikipedia-markdown huggingface dataset:
Nematodirus battus infeksjon

**Nematodirus battus infeksjon** er en parasittsykdom hos sau.

## Forekomst
Relativt ny i Norge. Trolig via import av suffolksau til Rogaland på 1950 tallet. Har spredd seg over store deler av Sør-Norge, også på fjellbeiter. Angriper i hovedsak lam, immuniteten utvikles fra tre til seks måneders alder.

## Symptom
Utbrudd av sykdommen melder seg oftest de to første ukene i juni, med akutte dødsfall eller 
med vantrivsel, diaré og dårlig tilvekst. Lammet står med hengende hode og ører, har innsukne øyne og viser tegn på kraftig dehydrering

## Årsak
Skyldes parasitten Nematodirus Battus. Voksne ormer legger egg som blir med avføringen ut på beite. Eggene tar lang tid å klekke og larven krever å gå gjennom en kuldeperiode før den klekker. Larven blir så spist av lam og larvene borer seg inn i veggen i magesekken, som igjen leder til symptomene.

## Behandling
Vanlige parasittmiddel. Tiabendazol i minst dobbel dose. Ny behandling innen 14 dager. Flokken bør få ormemiddel redd før sending til fjells eller større utmarksbeite. Lam må ikke gå på infisert beite i tiden mellom behandling og sending.

## Forebygging
Året etter utbrudd bør lammene få ormemiddel med 14 dagers mellomrom fram til fjellsending. Første behandling mellom 20. mai og 1. juni, alt etter om det er tidlig eller sen vår. Om dette gjennomføres 2 år på rad ser det ut til at smitten holder seg vekke et par år, men beitesmitten kan bygge seg opp igjen. Søk råd hos veterinær hvis sauene går på hjemmebeite om sommeren. I visse områder kan mengden orm hos lam som kommer tilbake fra fjellbeite vere så høyt at de bør få ormekur før det slipper inn på hjemmebeite. 

Larvene som klekkes på våren dør ut gradvis hvis det ikke blir spist av lam. En tidlig vår i beitet, med lang tid mellom larveklekkingen og lammenes første beiting vil derfor gi et lavere smittepress. Beiter som i fjoråret bare ble gresset på av voksne sauer medfører liten fare, da voksne sauer vil ha utviklet immunitet mot parasitten og ikke var bærer av voksne eggproduserende parasitter. De aller tryggeste beitene er de med nytt gress som er vokst opp etter pløying av beitet.

## Referanser


## Litteratur
* Arne Maurtvedt (redaktør), Saueboka, 1989 Landbruksforlaget. ISBN 82-529-1219-2
Fôrhøster

En **fôrhøster** er et traktorredskap som brukes til å høste gress. Fôrhøsteren er sidemontert i en ramme som henger i trepunktsløftet på en traktor. Den drives av traktorens kraftuttak. Gresset kuttes ved bakken og kastes opp i en tilhenger eller avlesservogn, eventuelt en Vossakasso montert i nevnte ramme, for så å ensileres i en silo, eller fôres direkte.

## Eksterne lenker
*
New Holland

::*New Holland er også den engelske navneformen for det nederlandske [[Ny-Holland|Nieuw Holland]], tilsvarende øya Australia.*
**New Holland AG** er en produsent av traktorer og landbruksredskaper. Firmaet ble stiftet etter at Fiatagri kjøpte opp Fords landbruksdivisjon, Ford New-Holland Ltd, i 1991. I 2000 kjøpte Fiatagri også Case IH så New Holland ble et datterfirma av det nystiftete CNH Global som igjen er Fiat sitt datterfirma.

## Eksterne lenker
*
Glasskår (EP)

***Glasskår*** er tittelen på en EP som ble utgitt den 18. mai 2004 av den norske duoen Karpe Diem. Det var duoens første plateutgivelse. Den debuterte med gulltrofé og var seks uker på VG-lista Topp 20.

Den 17. august 2020 så ble rettighetene til EP-en overført fra Cosmos Music (Eier av Tuba Records og Port Azur Recordings) øverført til Patel & Abelmaguid Foundation.

## Sporliste
# «Skjønner du?» (4.20)
# «NM i drittsekk» (3.47)
# «Kunsten å være inder» (2.21)
# «Generalens eiendom» (4.33)
# «Glasskår» (3.24)
# «Vi drepte DJ'n» (4.20)

## Referanser


## Eksterne lenker
* 
*   VG anmeldelse av Glasskår
Smittsom øyesykdom

**Smittsom øyesykdom**, **Smittsom øyebetennelse** er en øyesykdom hos sau. På fagspråket brukes benevnelsene **chlamydial/infectious keratoconjunctivitis** men **Sheep Inclusion keratoconjunctivitis** er også foreslått. Sykdommen kan smitte raskt mellom dyr i besetningen.

## Forekomst
Svært vanlig på Vest- og Sørvestlandet. Flest tilfeller på beite om høsten, men utbrudd innendørs om vinteren forekommer også. Angriper dyr i alle aldre. Infeksjon gir immunitet i ca. ett år. Dette gjør at lam og unge dyr er de som oftest viser symptomer hvis det har vært utbrudd i flokken de siste 2-3 år.

## Symptom
Dyrene blir først lyssky og blunker uvanlig ofte. Øynene blir røde og får tåreflod, senere iblandet puss. Øyelokkene kan hovne opp og horninnen bli blakket. Lidelsen tar til alt fra et par dager til 2-3 uker fra da sauen ble smittet. Sykdommen går over av seg selv etter 1-2 uker. 
Symptomene kan bli mer ondartet når dyrene er ute på beite og utsatt for skiftende vær, med regn, vind og sol. UV-stråler, varme og støv disponerer for sykdommen. Allmenntilstanden er vanligvis upåvirket og noen sauer kan smitte andre uten selv å bli syke. 

## Årsak
Skyldes en betennelse på øyehinnen. Både mikrobene Mycoplasma conjunctivae og Colesiota conjunctivae blir tillagt ansvaret. Forskjellige bakterier kan gi lignende symptom og noen bakterier kan opptre som senere sekundærinfeksjoner.

## Behandling
Sykdommen går i mange tilfeller over uten behandling. Ved tilleggsinfeksjoner bør sauen få antibiotika, da det ellers kan dannes store sår i øynene som kan gjøre sauen blind. Å avgjøre om det foreligger en tilleggsinfeksjon kan være vanskelig og veterinær bør kontaktes. Per 2007 er det ingen registrerte øyesalver i Norge som er tillatt brukt på matproduserende dyr. Veterinær må derfor ta inn øyesalven på såkalt registreringsfritak.

## Forebygging
Ta forholdsregler ved innkjøp av dyr, en ringvær med smittsom øyesykdom bør ikke brukes. Hyppig tilsyn i rammede besetninger er viktig og angrepne dyr må skilles fra resten av besetningen.

## Referanser


## Kilder
* Arne Maurtvedt (redaktør), Saueboka, 1989 Landbruksforlaget. ISBN 82-529-1219-2

* Thomas Nymoen, publisert i Sau og Geit 01/01 og Animalia.no https://web.archive.org/web/20081019051037/http://www.animalia.no/Artikler/2005/Smittsom-oyebetennelse-hos-sau-100701/
Macclesfield Town FC

**Macclesfield Town Football Club** var en engelsk fotballklubb som spilte atten sesonger i Football League. Klubben ble stiftet i 1874, og kvalifiserte seg til The Football League i 1997. De rykket igjen ned fra Football League i 2013, og etter fem sesonger i National League vant klubben serien i 2017–18 og rykket dermed opp igjen til Football League. «The Silkmen», som er kallenavnet til Macclesfield Town, spilte hjemmekampene sine på Moss Rose i Macclesfield. Byen Macclesfield ligger i den engelske regionen Nordvest-England, 25 km sør for sentrum av Manchester.

Macclesfields manager Keith Alexander, døde brått 2. mars 2010, etter en bortekamp mot Notts County.

I 2019–20-sesongen betalte klubben flere ganger ut lønn for sent, og spillerne gikk ut i streik i november 2019. 16. september 2020 ble klubben slått konkurs i High Court.

## Meritter
* Beste ligaresultat: Nr. 22 i 2. divisjon i 1998/99.
* Vinner av Conference National: 1994/95 og 1996/97
* Vinner av FA Trophy: 1969/70 og 1995/96.
* Beste resultat i FA-cupen: 4. runde i 2013.
* Beste resultat i Ligacupen: 3. runde i 2019.

## Klubbrekorder
* Flest ligakamper (The Football League): 263 kamper, Darren Tinson.
* Flest ligamål (The Football League): 31 mål, John Askey.
* Flest ligamål i en sesong (The Football League): 16 mål, Richard Barker.
* Yngste ligaspiller (The Football League): 18 år og 44 dager, Peter Griffiths.
## Referanser


## Litteratur
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05*. Headline Book Publishing, London. ISBN 0-7553-1311-9

## Eksterne lenker
* 
*  Klubbside fra BBC
*  Uoffisielt nettsted om Macclesfield Town
*  Skandinaviske supportere til Macclesfield Town sitt nettsted
Vega (øy)

**Vega** er en øy i Vega kommune i Norge. Den er del av øygruppen Vegaøyene, som har status som verdensarvsted.

Øya har et areal på 111 km² og er kommunens største. Den største bosetningen er tettstedet Gladstad.

## Referanser
Kronisk leverbetennelse

**Kronisk leverbetennelse** eller koboltmangel er en sykdom hos sau.

## Forekomst
Sykdommen ble ikke oppdaget i Norge før på slutten av 60-tallet. Vanligst i Rogaland, men også nordover kysten og på østlandet.

## Symptom
Midtsommers vantrives lammene, har dårlig appetitt og liten eller ingen tilvekst, noen ganger vekttap. Dyrene blir slappe og sløve, får ru og stygg ull og gjerne tåreflod og småskorper på ørene. Sykdommen utvikles gradvis. Leverforandringer er typisk, og ved alvorlige tilfeller får lammene kvitleversyke (ovine white-liver disease).

## Årsak
Mangel på kobolt/vitamin B12. Hos drøvtyggere er det bakterieflora i vomma med bakterier som danner vitaminB12. Kobolt er en bestanddel i vitaminet. Det ser ut til at en del områder har lavt koboltnivå i jordsmonnet. Det er usikkert om mangelen lettere vil bli alvorlig på dyrket mark.

## Behandling
Injeksjon av vitamin B12 gir rask bedring.

## Forebygging
Koboltgjødsling av beitet hvert fjerde år. 210 gram CoSO4 per mål vil hindre utbrudd av sykdommen. Saltslikkestein med kobolt er også i handelen. Sistnevnte anbefales til flokker på kulturbeite langs kysten.

## Referanser


## Litteratur
* Arne Maurtvedt (redaktør), Saueboka, 1989 Landbruksforlaget. ISBN 82-529-1219-2
Haugesund Popensemble

**Haugesund Popensemble** er et norsk band, som ble startet høsten 2004. Bandet har signert kontrakt med MajorStudio.

Bandet har siden den tid gjort seg svært bemerket i hjembyen Haugesund. Med tekster på dialekt og fengende låter har de lagt et bra grunnlag for en videre karriere. Bandet holdt i mai 2005 slippfest for sitt selvfinansierte og selvtitulerte minialbum med 500 betalende tilskuere til stede. Minialbumet høstet flotte kritikker i lokalpressen og solgte ut hele førsteopplaget på 1000 eksemplarer.

Låten «Siden» toppet Radio102s Topp40-liste i to uker sommeren 2006, og var i en periode den mest spilte låten på kanalen.  Flere andre låter spilles fortsatt mye i lokal radio, som NRK Rogaland, Radio102 og Radio Haugaland.

Deres foreløpig største spillejobb var på Den norske filmfestivalen i Haugesund, hvor en konsert sammen med et annet band fra Haugesund, Vamp, trakk over fem tusen tilskuere.

## Medlemmer
*Odd Martin Skålnes
*Odin Aarvik Staveland
*Øystein Eide
*Aril Løge Håvik
*Jarle Strømsvold
*Lars Eirik Støle.

## Utgivelser
**[[Haugesund Popensemble (album)|Haugesund Popensemble]]* (2005)
**[[Skyld på meg]]* (2006)

## Eksterne lenker
*
Radio102

**Radio102** er en lokalradio for Haugalandet, Sauda og deler av Sunnhordland (Bømlo, Etne, Sveio og Stord) den er eid av Haugesunds avis og ansvarlig redaktør er Thor Magnar Thorsen, som tok over etter Bernt Jæger i 2009. Kanalen sender i FM-nettet og tilbyr også radio på internett.

Kanalen gir daglige oppdateringer på trafikk, underholdning, kultur, sport og lokale nyheter. Radio 102 er, per 2022, landets 12. største lokalradio, og har sine lokaler i mediehuset Haugesunds Avis. 

Radio102 startet opp på Eide i Kopervik i 1985, før de senere fikk lokaler på Vorrå like nord for byen. Etter at Mediehuset Haugesunds Avis kjøpte opp Radio102 flyttet de ut av Kopervik og Karmøy, og ble samlokalisert med resten av Mediehuset i Haugesund.

I 2007 vant radiokanalen hedersprisen under Prix Radio-utdelingen på Radiodager 2007.

I 2009 fikk radiokanalen fortsette i sin 24/7 konsesjon.

## Referanser


## Eksterne lenker
* Radio 102  – kanalens hjemmeside
Radio Haugaland

**Radio Haugaland** er en lokalradio som har kontorer og sendinger fra Haugesund og Haugalandet. Kanalen sender på DAB og på FM-nettet, men tilbyr også nettradio og har nettside med oppdaterte nyheter og informasjon om sine sendinger. Ansvarlig redaktør er Egil Martin Solberg.

Radio Haugaland drives av teknologiselskapet A-Media AS som ble stiftet i 1985. Det er A-Media AS i Haugesund som også har laget IT-prosjektet «TheRadioHub». Systemet utveksler bilder, tekst og relatert informasjon til musikk og innhold på radiokanaler over til digitale enheter.

## Utvikling
I 2004 etablerte selskapet også storskjermer med reklame og nyheter på populære knutepunkt og restauranter. Systemet fikk navnet «Infokanal» Haugaland.

I 2010 ble arbeidet startet med å utvikle løsninger for det nye DAB-nettet som man ventet ville bli etablert i løpet av de neste årene. Selskapet fikk konsesjon til å drive DAB-nettet i område 17, Haugalandet, i 2012. Sendenettet ble operativt november 2012.

## Kritikk
Under et innslag hos Radio Haugaland den 2. juni 2020, omtrent en uke etter det rasistisk motiverte drapet på George Floyd, brukte ansvarlig redaktør Egil Martin Solberg den nedsettende betegnelsen «neger» til å beskrive hudfargen til en av sine kollegaer. Dette førte til kritikk av lokalradioen.

Redaktør av *[[Haugesunds Avis]]*, Einar Tho, publiserte den 5. juni 2020 en artikkel der han kommenterte ordbruken til Egil Martin Solberg etter å ha mottatt tips fra lesere. Den 12. juni 2020 bekreftet også PFU at de hadde fått inn flere klager om innslaget til Radio Haugaland. Klagene kunne derimot ikke behandles da radiokanalen verken var et medlem av Pressens Faglige Utvalg (PFU) eller Norsk Redaktørforening (NR).

Radio Haugaland truet i ettertid med søksmål mot *Haugesunds avis*, da redaktør og programleder Solberg mente at dette var mobbing fra avisen.

## Referanser


## Eksterne lenker
* 
* 
*  TheRadioHub
*  Infokanal
Tuxpan

**Tuxpan** er en havneby nord i den meksikanske delstaten Veracruz og har ca. 134&nbsp;000 innbyggere. Byen ligger ved bredden av elven med samme navn og fungerer som en viktig havneby for Mexico by. 

## Referanser
Jødiske språk

**Jødiske språk** er en gruppe språk som har utvikla seg i forskjellige jødiske samfunn i Europa, Sør- og Sørvest-Asia og nordlige Afrika. Den vanlige måten slike språk ble til på var at hebraiske ord og uttrykk som ble brukt til å uttrykke jødiske ideer og saker, ble lagt til det vanlige ordforrådet i et språk. Fordi mange jødiske samfunn har vært veldig isolerte, inneholder mange jødiske språk ord og lingvistiske strukturer lenge etter at disse har forsvunnet fra moderspråket. De mest kjente er jiddisch og jødespansk, men det er mange andre, som for eksempel jødegeorgisk.

## Litteratur
* Ghil'ad Zuckermann 2014. ''Jewish Language Contact'' (*International Journal of the Sociology of Language* 226).
* Ghil'ad Zuckermann 2003. *Language Contact and Lexical Enrichment in Israeli Hebrew*, Palgrave Macmillan. ISBN 9781403917232 / ISBN 978140338695.

## Eksterne lenker
* Jewish Language Research Website
* Utdøende jødiske språk 
* Jødiske språk i Europa
Cesare Prandelli

**Claudio Cesare Prandelli** (født 19. august 1957) er en italiensk fotballtrener og tidligere fotballspiller.

## Spillerkarriere
Sportslig sett vokste han opp i Cremonese, hvor han spilte fra 1974 til 1978 i tre sesonger av Serie C1 og én sesong i Serie B. Han spilte for Atalanta i sesongen 1978-79, og gållet en gang på 27 opptredener.

Høydepunktet på hans karriere var perioden 1979&ndash;85, hvor han spilte i Juventus og vant 3 mesterskap (it. *scudetti*), 1 serievinnercup, 1 cupvinnercup, 1 italiensk cup, 1 interkontinental cup og 1 europeisk supercup.

Sommeren 1985 bestemte han seg for å returnere til Atalanta, hvor han avsluttet karrieren sesongen 1989&ndash;90.

## Trenerkarriere
Hans første treneroppdrag var hos Atalantas ungdomsavdeling, hvor han vant seriemesterskapet og Viareggio-turneringen. Bortsett fra en kort tid på A-laget i 1994, var han ungdomstrener til 1997, da han byttet til Lecce, hvorifra han sluttet etter kun 18 kamper, i januar 1998. Klubben rykket ned i serie B.

Deretter var han trener i Verona i to sesonger, med opprykk til serie A og en 9.-plass der som resultat. Deretter fulgte to sesonger i Venezia, som han også fikk opp i serie A, men forlot etter kun 5 kamper den følgende sesongen.

I 2002 kom han til Parma, hvor han oppnådde to femteplasser i serie A. Deretter fikk han et engasjement for Roma i 2004, men sluttet før sesongstart grunnet konens sykdom.

Da familieproblemet var løst, i sesongen 2005&ndash;06, ble han valgt av klubbeier Diego Della Valle som ny trener for Fiorentina, hvor han etterfulgte Dino Zoff. Fiorentina oppnådde 4.-plass og skulle egentlig spilt i  Mesterligaen, men som følge av dommerskandalen i italiensk fotball, hvor Fiorentina var blant de tiltalte, mistet laget denne plassen.  Prandelli fortsatte i Fiorentina, og selv om laget startet sesongen med -15 poeng kom laget seg fort over nedrykksstreken, og endte til slutt på 5.-plass. Siden 2010 har han vært landslagssjef for Italia. Den 24.06.2014 trakk han seg som landslagssjef, etter at de røyk ut av VM 2014 med 0-1 tap mot Uruguay.

## Referanser


## Eksterne lenker
*
Lungeorminfeksjon

**Lungeorminfeksjon** er en sykdom hos husdyrene sau, geit, storfe og gris i tillegg til hjort. Den forårsakes av ulike arter lungeormer. 

Engelsk betegnelse: **Hoose** eller **verminous bronchitis**.

## Årsak
Sau angripes av den store lungeormen *[[Dictyocaulus filarai]]* som er den viktigste lungeparasitten hos norske sauer, samt andre arter av nematodene små lungeormer. Storfe angripes helst av den store lungeormen D. viviparus Den store lungeormen holder til i luftveiene, mens de små har helt eller delvis tilhold i selve lungevevet. Smitte til andre dyr kan skje via avføring eller ved at parasittens egg hostes opp.

## Forekomst og symptom
Utbrudd er spesielt vanlig i juli og utover til september, etter varme våte somrer, da dette er spesielt gunstig for lungeormen.

### Stor lungeorm
Gir betennelsesreaksjoner, dårlig allmenntilstand, hoste og avmagring. Parasitten utvikler seg direkte og kan ikke overvintre på beite. Unntak for overvintring finnes kanskje i kyststrøkene på sør- og vestlandet hvor det er mildere vintre. Smitten skjer på beitet fra eldre infiserte dyr. Dette kan forebygges ved å behandle søyene før beiteslipp om våren. 

### Små lungeormer
Parasittene legger egg som utvikles til larver. Utviklingen går via meitemark. Disse parasittene kan overvintre i mellomverten i beitet. Sauene smittes ved å ta opp larven eller mellomverten med fóret. Larvene samler seg i 'knuter' i lungevevet. Derfor er de vanskelig å nå fram til med ormemiddel, man må gjerne gi høyere og flere doser. Konsultér veterinær. Symptom er hoste og dårlig tilvekst.

En veterinær vil kunne få undersøkt avføring og slim fra lungene under mikroskop for å identifisere egg eller teste blodprøver for antistoffer mot parasitten. 

### Hos andre dyr
Parasitten *[[Muellerius capillaris]]* i slekten Slekten Prototstrongylus er den vanligste lungeormen hos geiter. Lungeormer av slekten Metastrongylus infiserer gris. På New Zealand har det blitt påvist at lungeormer i slekten Dictyocaulus kan smitte mellom storfé og hjortedyr. Arten D. arnfeldi angriper hester og esler. 

## Behandling
Smittede dyr behandles med ormemiddel. Middel inkluderer ivermectin, albendazole, fenbendazole og febantel.

## Differensialdiagnose
Lungebetennelse hos sau kan vere et symptom på flere sykdommer, ikke bare lungeorm.

## Litteratur
* Arne Maurtvedt (redaktør), Saueboka, 1989 Landbruksforlaget. ISBN 82-529-1219-2

## Referanser


## Eksterne lenker
* LimousinNytt 2-2005
* Parasittbehandling av geit. (Med bilder av infiserte lunger)
Stortingets fullmaktskomité

**Stortingets fullmaktskomité** har siden 1814 ivaretatt den lovgivende statsmaktens (Stortingets) autonome rekruttering i Norge. Hensikten er å unngå at de andre to statsmaktene – regjeringen og domstolene – skal ha avgjørende påvirkning på Stortingets sammensetning.

## Komiteens arbeid
Fullmaktskomiteens oppgave er å godkjenne fullmaktene etter et stortingsvalg, altså å kontrollere at Grunnlovens og valglovens regler er overholdt og at valgresultatet er korrekt. Komiteens 16 medlemmer gjennomgår mandatet (fullmakten) som de valgte stortingsrepresentantenes har med seg, for å verifisere at de er gyldige, og legger deretter frem en samlet innstilling til Stortinget i plenum.

## Stortingets behandling
På stortingsmøtet hvor mandatene skal behandles har ikke regjeringen adgang til å være til stede, heller ikke kommunalministeren (hvis departement arrangerer valgene).

Stortinget voterer over godkjenningsinnstillingene under ett – så formelt sett er den enkelte representant inhabil når den godkjenner sitt eget mandat. Hvis ett mandat foreslås underkjent behandles denne i en egen votering.

Inntil fullmaktene er godkjent, har Stortingets medlemmer midlertidig sete og stemme. Så snart fullmaktene er godkjent, konstituerer Stortinget seg med valg av presidentskap og sekretærer.

## Den forberedende fullmaktskomiteen
På 1800-tallet tok komiteens arbeid med prøving av fullmaktene lang tid, og i 1902–1903 ble det bestemt at det avtroppende storting skulle sette ned en forberedende fullmaktskomité. Denne komiteen (som etter 1908 har ni medlemmer) kommer sammen kort tid etter valget og foretar en første undersøkelse av de innsendte fullmaktene og presenterer deretter sin foreløpige innstilling for den ordinære fullmaktskomiteen når Stortinget kommer sammen i oktober.

## Andre oppgaver
Det er Stortingets fullmaktskomité som behandler klager i forbindelse med valglovens §&nbsp;70, som gjelder spørsmål om stemmerett. For eksempel kan det være en person som mener at han ikke har fått stemmerett som han faktisk har krav på. Dette gjelder også ved lokalvalg, men forekommer svært sjelden.

Fullmaktskomiteen er derfor som regel passiv ellers i stortingsperioden.

## Litteratur
* Nordby, Trond (2004) «*I politikkens sentrum. Variasjoner i Stortingets makt 1814–2004*» (s. 188ff). Oslo: Universitetsforlaget, 

## Eksterne lenker
* 
*  stortinget.no: Stortingets konstituering
Bråsott

**Bråsott**, også kjent som snaresjuke og braxy er en klostridiesykdom hos sau.

## Forekomst
Sykdommen er sjelden i Norge, men forekommer i nedbørsrike kyststrøk. Angriper sauer i alle aldre og begge kjønn. Grunnet vaksinering er det nå vanligst hos lam som ennå ikke har fått vaksinen og kommer hjem etter fjell- og heibeite. Verst i år med mye regn, særlig når rimfrosten setter inn. Veksling mellom regn, snøslaps og barfrost regnes som bråsottver. Veterinærer i Storbritannia finner også sammenfall med rimfrost. Der opptrer sykdommen gjerne hos flokker i fjellstrøk i tiden mellom oktober og mars. 

## Symptom
Akutt dødelig. Det angrepne dyret vil krepere etter en til få timer. Sykdomstegn er høy feber, ingen matlyst, liggende overende med skjelvinger, trengninger og pustevansker. Dyret skjærer tenner og stønner, noe som tyder på magesmerter. Ofte kommer skum fra kjeften. I sluttfasen vil kroppstemperaturen synke til under normaltemperatur. Kadaveret er ofte oppblåst med en særegen kvalmende lukt. Obduksjon vil avsløre en betent magesekk og en vinrød væske i buk og brysthule. De lilla merkene på kadaverets løpemage vil bare være synlig i noen timer etter at døden har inntruffet.

## Årsak
Skyldes bakterien Clostridium septicum som formerer seg på overflaten av sauens løypemage og skiller ut en gift som tas opp sauen.

## Behandling
Angrepne dyr stryker alltid med.

## Forebygging
Frossent fôr etter innsetting i fjøsen kan føre til bråsott. Unngå våte udrenerte beiter og frossent for eller rimfrosset gress. Vaksinering foretas gjerne i kombinasjon med andre clostridievaksiner som vaksinen mot pulpanyresyke.

## Se også
Klostridieinfeksjoner hos sau

## Referanser


## Litteratur
* Arne Maurtvedt (redaktør), *Saueboka*, 1989 Landbruksforlaget. ISBN 82-529-1219-2
Rushden & Diamonds FC

**Rushden & Diamonds Football Club** var en engelsk fotballklubb. Klubben ble stiftet i 1992, og rykket opp til The Football League i 2001. De rykket ned igjen til Conference National i 2006. «The Diamonds», som var kallenavnet til Rushden & Diamonds, spilte hjemmekampene sine på Nene Park i Irthlingborough. Byen Irthlingborough ligger i den engelske regionen Øst-Midlands. 

## Meritter
* Beste ligaresultat: Nr. 22 i 2. divisjon (gamle 3. divisjon) i 2003/04.
* Vinner av 3. divisjon (gamle 4. divisjon): 2002/03.
* Vinner av Conference National: 2000/01.
* Beste resultat i FA-cupen: 3. runde i 1999.
* Beste resultat i Ligacupen: Aldri lenger enn 2. runde.

## Klubbrekorder
* Største seier: 7-0 over Redditch United i Southern League, Midland Division den 7. mai 1994. 
* Største tap: 0-8 mot Coventry City i 2. runde i Ligacupen den 2. oktober 2002. 
* Tilskuerrekord: 6 431 mot Leeds United i 3. runde av FA-cupen den 2. januar 1999.
* Flest ligakamper: 286 kamper, Garry Butterworth fra 1994 til 2002.
* Flest ligamål: 112 mål, Darren Collins fra 1994 til 2000.
* Flest ligamål i en sesong: 30 mål, Darren Collins i 1995/96.
* Dyreste spillersalg: Darren Collins, £25 000 fra Kettering Town i november 2000.

## Kilder
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05*.  Headline Book Publishing, London. ISBN 0-7553-1311-9

## Eksterne lenker
*  Klubbens offisielle hjemmeside 
*  Klubbside fra BBC  
*   
*  Uoffisielt nettsted om Rushden & Diamonds
Jutulhogget (Rondane)

**Jutulhogget** ligger midt i Rondane nasjonalpark og er et 100 meter langt juv som skjærer seg flere titalls meter dypt ned i fjellet. Juvet ligger ca. 500 meter i luftlinje sørvest for turisthytta Rondvassbu.

Dette naturfenomenet ble gravd ut av store vannmasser mot slutten av siste istid. Vannmassene er i dag begrenset til Kaldbekken, som kaster seg nedover de glatte bergveggene i det fuktige, mørke og litt trolske juvet. Kaldbekken renner ut i elven Store Ula.

Juvet må ikke forveksles med Jutulhogget på Barkaldkjølen mellom Rendalen og Alvdal kommune i Østerdalen.

## Eksterne lenker
* Beskrivelse av Jutulhogget på peakbook.org
12. etappe i Tour de France 2006

## [[Bagnères-de-Luchon]] – [[Carcassonne]]
***Etappe:** 12.
***Dato:** 14. juli 
***Lengde:**  211,5 km
***Norske resultater:**
:10. Thor Hushovd

## Sprint og klatrepasseringer
### 1. sprint (i [[Caurmont]])
Etter 76 km

### 2. sprint (i [[Mirepoix]])
Etter 162 km

### 1. klatring (Col des Ares)
Etter 27 km, kategori 2

### 2. klatring (Côte de Pujos)
Etter 47,5 km, kategori 4

### 3. klatring (Côte du Pâl de Pailhes)
Etter 126 km, kategori 4

### 4. klatring (Côte de Pamiers)
Etter 136 km, kategori 4

## Resultater

## Eksterne lenker
* Etappebeskrivelse og recap på cyclingnews.com
Ida Lorentzen

**Ida Lorentzen** (født 1951) er en norsk maler og tegner, særlig kjent for interiører med en følsom, innholdsmettet tomhet og sorgfølelse. 

Hun er født i New York med amerikansk mor og norsk far. Hun har utdannelse fra Boston University School of Fine Arts (1970–74), og fra Statens kunstakademi, Oslo (1974–79). Hun debuterte med en separatutstilling i Galleri Tanum i 1979. Siden 1977 bor og arbeidet hun på Nesøya utenfor Oslo, med sin mann og kollega Ulf Nilsen.

Ida Lorentzen er mye brukt som portrettmaler, og hun har blant annet portrettert dronning Sonja (1994). Hun malte også signingsseremonien i Nidarosdomen i 1991.

Hun har mottatt Edvard Munchs legat for unge kunstnere og Asker kommunes kulturpris.

Ida Lorentzen har en fast utstilling i Hovedhuset på Nyfossum i Modum kommune. 

## Referanser


## Eksterne lenker
* www.idalorentzen.com; Ida Lorentzen hjemmeside
* blaa.no Blaafarveverket; Ida Lorentzen museet. Inneholder cv, hennes essay om sitt inspirasjon fra den danske maleren Vilhelm Hammershøi og Gunnar Danbolts essay om henne
Óscar Freire

**Óscar Freire Gómez** (født 15. februar 1976 i Torrelavega, Cantabria) er en spansk tidligere profesjonell syklist. Han var spurter, og vant blant annet  VM i landeveissykling tre ganger og Milano–Sanremo tre ganger.

Han ble profesjonell i 1998 i laget *Vitalicio Seguros*. Han vant en enkeltetappe det første året, men i 1999 uteble suksessene, inntil verdensmesterskapet i oktober. Til alles overraskelse ble han verdensmester etter å ha spurtslått flere av de store favorittene. 

Året etter fikk han kontrakt med topplaget *Mapei*. Han vant 11 ritt denne sesongen, blant annet to etapper i Vuelta a España, og han kom på andreplass i verdensmesterskapet. I 2001 ble han på nytt verdensmester. I 2002 vant han ikke like mye, men fikk en etappeseier i Tour de France. 

I 2003 gikk han til *Rabobank*, og i 2004 vant han Milano–Sanremo, en etappe i Vuelta a España, og ble verdensmester for tredje gang, en rekord han deler med Alfredo Binda, Rik van Steenbergen og Eddy Merckx. 

I 2006 vant Freire 5. og 9. etappe i Tour de France. 
 
I 2007 vant han igjen Milano–Sanremo, fikk ingen etappeseier i Tour de France, men i Vuelta a España tok han tre etappeseire. I Tour de France 2008 vant han den grønne trøya, men fikk bare en etappeseier, på 14. etappe.

I 2010 vant han Milano–Sanremo for tredje gang.

## Meritter

;1997
:  VM i landeveisritt – U23 
;1998
: 1. etappe Vuelta a Castilla y León
;1999
:  Verdensmester i landeveisritt
;2000
: 2. og 4. etappe Vuelta a España
: 1. og 6. etappe Tirreno–Adriatico
: 3. og 4. etappe Vuelta a Aragon
: 3. etappe Giro della Provincia di Lucca
: 3. etappe Volta a la Comunitat Valenciana
: Trofeo Mallorca
:  VM i landeveisritt
: Tredjeplass i Milano–Sanremo
;2001
:  Verdensmester i landeveisritt
: 5. etappe Vuelta a Burgos
: 4. etappe Tyskland rundt
;2002
: 2. etappe Tour de France
: Manacor-Porto Cristo
: Cala Rajada – Cala Millor
;2003
: 1. og 2. etappe og sammenlagt Giro della Provincia di Lucca
: 1. og 2. etappe Vuelta a Andalucía
: 7. etappe Tirreno–Adriatico
: 5. etappe Catalonia rundt
;2004
:  Verdensmester i landeveisritt
: Milano–Sanremo
: 6. etappe Vuelta a España
: 3. etappe Tirreno–Adriatico
: Trofeo Luis Puig
: Trofeo Cala Millor – Cala Rajada
;2005
: 2., 3., og 4. etappe og sammenlagt Tirreno–Adriatico
: Brabantse Pijl
: Trofeo Alcudia
: Trofeo Mallorca
;2006
: 5. og 9. etappe i Tour de France
: 7. etappe  Sveits rundt
: 4. etappe Baskerland rundt
: 3. etappe Tirreno–Adriatico
: Vattenfall Cyclassics
: Brabantse Pijl
;2007
: Milano–Sanremo
: 2., 5. og 6. etappe i Vuelta a España
: Trofeo Mallorca
: 2., 5. etappe og sammenlagt i  Vuelta a Andalucía  
: Brabantse Pijl
;2008
: 1., 4. og 6. etappe Tirreno–Adriatico
: Gent–Wevelgem
: 1. etappe Sveits rundt
: 14. etappe og poengkonkurransen Tour de France
: 11. etappe Vuelta a España
;2009
: 2. og 5. etappe  Romandie rundt
;2010
: Trofeo Cala Millor
: 2. og 3. etappe i Vuelta a Andalucia (Ruta del Sol)
: Milano–Sanremo
: Paris–Tours
;2011
: 4. og 5. etappe i Vuelta a Andalucia (Ruta del Sol)
;2012
: 4. etappe i Tour Down Under
: 4. etappe i Vuelta a Andalucia (Ruta del Sol)

## Referanser


## Eksterne lenker
*
Apokatastasis

**Apokatastasis** er en tese innen kristen teologi som innebærer troen på at alle blir frelst til slutt.  Synet har spesielt oppslutning innenfor liberalteologien. Bibelsk henter tilhengerne grunnlag fra 1 Kor 15:28, Kol 1:20 og Fil 2:9-11:

"*Men når alt er han underlagt, skal òg Sonen sjølv gje seg inn under Gud som har lagt alt under han, og Gud skal vera alt i alle.*" 1 Kor 15:28

"*Og ved ham forsone alle ting med seg selv, alt i himmelen og på jorden, da han skapte fred ved hans blod, på korset.*" Kol 1:20

"*Derfor har Gud høyt opphøyet ham og gitt ham navnet over alle navn, for at hvert kne skal bøye seg i Jesu navn, i himmelen, på jorden og under jorden, og hver tunge bekjenne: Jesus Kristus er Herre, til Gud Faders ære!*" Fil 2:9-11

Selve navnet **apokatastasis** er gresk for gjenopprettelse, men fungerer i teologien som en forkortelse av begrepet *apokatastasis panton* (alle tings gjenopprettelse). Blant Bibelens greske kanoniske skrifter forekommer ordet kun i apostlenes gjerninger 3:21. Ordet finnes også i Filipevangeliet, et av de apokryfe evangeliene, men det er uvisst hvilket omfang det har her.

## Referanser
Ágúst Gylfason

**Ágúst Þór Gylfason** (født 1. august 1971) er en islandsk fotballspiller. Han spiller for den islandske klubben Knattspyrnufélag Reykjavíkur, der han spiller mest på venstrekant. Islendingen Gylfason kom til Brann fra Valur foran 1995-sesongen. Han viste seg å være en anvendelig spiller, men opererte mest på venstre back. Ágúst spilte på  og var en populær spiller i Bergen. Høsten 1998 dro han videre til IFK Norrköping, før han endte opp på Island igjen.

## Eksterne lenker
*
Givakt

::*For idrettslaget, se [[Idrettslaget Giv Akt]].*
**Givakt** , «grunnstilling» (korrekt betegnelse), eller **rettstilling** er en drillstilling som kommanderes med «*rett!*».

GI-AKT: Overtagelse av kommando – ev. bekreftelse av hvem som tar kommandoen over en avdeling, uavhengig av avdelingens størrelse.
Kommandoen utføres hovedsakelig med avdelingen i Grunnstilling.
Ekserserreglementet Utdanningsdirektiv 1.1.1 (UD1.1.1) beskriver:

Grunnstilling
39. Stillingen skal være fri, naturlig og sikker. Hælene sammen og på
høyde med hverandre. Føttene vendt litt ut med en knytteneves bred
luke mellom innsiden av støvlesnutene. Knærne strake, men ikke stive.
Hoftene i samme høyde, kroppen strak og hellende litt framover så
tyngden kommer over midten av fotsålene og likt fordelt på begge ben,
magen inn, skuldrene senket i samme høyde.
Armene rette langs siden, håndbaken ut, hånden løst lukket,
tommelfingeren mot pekefingerens annet ledd, tommelfingeren ved
buksesømmen.
Hodet noe inn slik at hode og kropp danner en rett linje, blikket rettet
fremad.
I grunnstilling skal soldaten stå urørlig.

40. Fra på stedet hvil inntas grunnstilling på utføringsordet i
kommandoen:
«Avdelingsbetegnelse-rett!» eller
«Avdelingsbetegnelse – GI-AKT!».
Utførelsen skjer på 1 takt.
Venstre fot løftes i høyde med høyre fots ankel. Samtidig som den flyttes
inntil høyre fot og settes med fotsålen parallelt med marken på plass
med et trykk til grunnstilling.

Grunnstilling er et tegn på respekt for overordnede. Den brukes standard i sluttet orden, men også ved avmeldinger, inspeksjoner og andre hendelser der en respektfull opptreden er ønskelig. Ifølge reglementene skal gunnstilling benyttes vesentlig mer enn hva tilfellet er i mange avdelinger. Eksempler er å benytte stillingen der man møter på befal innvendig, og i tilfeller der man helst skal melde seg til befal.

Grunnstilling kommanderes med *rett!* eller eventuelt andre kortformer enkelte befalingsmenn har tatt som vane. Utrop som «R», «oit», «-ett» osv. er fullstendig i strid med reglement, men de aller fleste vil huske denslags fra førstegangstjenesten. I sluttet orden kommanderes vanligvis ikke en avdeling inn i grunnstilling før skjerpet hvilestilling er kommandert først. Men det må og nevnes at det i mange situasjoner er underforstått at grunnstilling skal benyttes, uoppfordret, og rett inn i grunnstilling uten tilrop og/eller mellomgangen med «skjerpet hvil». TJ 14 – 3, Reglement For den Indre Tjeneste, legger her føringer til grunn.
Tonaturlæren

**Tonaturlæren** er læren om at Jesus er 100 % Gud og 100% menneske samtidig. Den begrunnes i sonofferet: Først var et paradis på jord, men så kom syndefallet. Synden var at mennesket ville leve uten Gud – egoisme. Men mennesket vil i sin essens leve uten Gud, og vil dermed aldri klare å sone for syndefallet.

Så kun en som er syndfri vil klare det, men et slikt menneske finnes ikke. Gud har ikke forbrudt seg, og kan dermed ikke sone for synden, men Han er den eneste som kan gjennomføre denne soningen, fordi Han er den eneste som ikke er syndig av natur. Derfor må Jesus være 100 % Gud og 100% menneske. Soningen er korsfestelsen.

Læren ble bekreftet på Konsilet i Kalkedon i 451, hvor man tok avstand fra Markions lære.
Metabolitt

**Metabolitter** er organiske molekyler som inngår i metabolske omsetningsveier i cellene hos alle organismer, hvor hvert trinn i stoffomsetningen er katalysert av et enzym. Metabolitter er utgangsmateriale, mellomprodukter eller sluttprodukter i biokjemiske reaksjonsveier i cellene. Begrepet *metabolitt* begrenses som regel til små molekyler. En **primær metabolitt** er direkte involvert i den normale veksten, utviklingen og reproduksjonen. En sekundær metabolitt er ikke direkte involvert i de prosessene, men har oftest viktig økologisk funksjon. Eksempler er antibiotika og pigmenter.

Metabolomet danner et stort nettverk av metabolske reaksjoner der produktene fra en enzymatisk kjemisk reaksjon er drivstoffet til andre kjemiske reaksjoner. Slike systemer har blitt beskrevet som hypersykluser.

Innen farmakologi og toksikologi er metabolitter sentrale, da som nedbrytningsprodukter av kroppsfremmede forbindelser (for eksempel legemidler eller giftstoffer). I mange tilfeller er det ikke legemiddelet selv, men en metabolitt som gir selve virkningen. Et eksempel er kodein (for eksempel i *Paralgin forte*) som omdannes til den aktive metabolitten morfin som virker smertestillende i sentralnervesystemet. Legemidler som virker via aktive metabolitter kalles *prodrugs*.

## Referanser


## Se også
* Antimetabolitt
* Metabolsk kontrollanalyse, en bestemt form for kotrollanalyse
* Metabolomikk = studiet av globale metabolittprofiler i et system (celle, vev eller organisme) under et gitt sett med betingelser.
Libertyskip

**Libertyskip** var stykkgodsskip som ble masseprodusert i USA under andre verdenskrig. De var rimelige og tok kort tid å bygge (rekorden var fem dager), og ble et symbol på USAs industrielle kapasitet. Basert på en skipstype bestilt av Storbritannia for å erstatte krigsforlis ble de produsert i stort antall. Seksten amerikanske skipsverft bygget 2751 libertyskip mellom 1941 og 1945 – det største antall serieproduserte handelsfartøy noensinne.

Libertyskipene kompenserte for skipstapene de allierte hadde hatt under slaget om Atlanterhavet og ga et viktig bidrag i den allierte krigsinnsatsen. At mange av libertyskipene var i drift lenge etter den angitte levetiden på fem år gir også et vitnesbyrd om en solid konstruksjon.

## Norske sjømenns vurdering
Libertyskipene hadde en høy innredningsmessig standard, som var uvant luksuriøs for norske sjømenn. Man ble spesielt imponert over innredningsdetaljer som gode køyer, air conditioning på lugarer, antall dusjer/toaletter og bysseutrustning. Skroget som var sveiset (man var vant med klinkbygde skip) ble vurdert å være solid. Den norske skipsføreren Odd Findal var imidlertid skeptisk til broen som han anså som lite funksjonell, tildels farlig grunnet dårlig utsikt.

Under andre verdenskrig fikk Norge leie libertyskip av USA på såkalt bareboat charter (skipet stilles til disposisjon uten besetning). Nortraship overtok det første norskdisponerte libertyskipet 29. januar 1943; det ble døpt «Leiv Eiriksson». Totalt fikk Nortraship overført disposisjonsretten over tolv libertyskip; flere av dem ble etter krigens slutt overtatt av norske rederier.

## Libertyskip under Nortraship
* «Leiv Eiriksson», 29. januar 1943
* «Fridtjof Nansen», 31. januar 1943
* «Roald Amundsen», 24. april 1943
* «General Fleischer», XX. april 1943
* «Ole Bull», 14. mai 1943
* «Edvard Grieg», 31. mai 1943
* «Christian Michelsen», 31. mai 1943 – senket september 1943
* «Viggo Hansteen», 20. oktober 1943
* «Sverre Helmersen», 22. april 1944 – senket april 1945
* «Harald Torsvik», 6. november 1944
* «Vadsø», 20. desember 1944
* «Lektor Garbo», 7. mars 1945
* «Carl Oftedal», 28. mars 1945

## Eksterne lenker
* NorgesLexi om handelsfartøy og Libertyskip
* Oversikt over Libertyskip bygget av United States Maritime Commission i løpet av andre verdenskrig (engelsk)
* Lenkeside med informasjon om Libertyskip (engelsk)
* SS «Jeremiah O'Brien», ett av to Libertyskip som fremdeles er sjødyktig (engelsk)
* SS «John W. Brown», ett av to Libertyskip som fremdeles er i sjødyktig stand (engelsk)
US Lecce

**Lecce** er en italiensk fotballklubb fra Lecce, Puglia. 

Lecce har vunnet Serie C1 tre ganger. Klubben rykket opp igjen til Serie A, etter å ha vunnet playoff finalen mot Albinoleffe, etter to år i Serie B.

## Spillerstall
Oppdatert 31. oktober 2024.

### Utlånte spillere

## Kjente spillere
*  Marco Amelia
*  Cristiano Lucarelli
*  Valeri Bojinov
*  Mirko Vucinic

## Referanser


## Eksterne lenker
*
AS Livorno Calcio

**Associazione Sportiva Livorno Calcio** er en italiensk fotballklubb fra Livorno i Toscana. Klubben har vunnet Serie B to ganger.

## Kjente spillere
*  Cristiano Lucarelli
*  Vikash Dhorasoo
*  Marco Amelia

## Kjente trenere
*  Roberto Donadoni

## Eksterne lenker
*
FC Messina Peloro

**Messina** er en italiensk fotballklubb fra Messina, Sicilia som spiller i Serie B 2007&ndash;2008. Klubben har vunnet Serie B en gang.

## Kjente spillere
*  Per Bredesen (*[[1959]]&ndash;[[1961|61]], 73 kamper, 20 mål*)
*  Marco Materazzi
*  Marco Storari
*  Gaetano D'Agostino
*  Zlatan Muslimović

## Eksterne lenker
*  Offisiell hjemmeside
Herman Anker

**Herman Anker** (1839–1896) var en norsk skolemann som sammen med Olaus Arvesen grunnla den første norske folkehøgskolen: Sagatun på Hamar i 1864. 

Anker var cand.theol. fra 1863. Fra 1885 var han postmester i Hamar.

Han vokste opp på Rød herregård som sønn av stortingsrepresentant Peter Martin Anker (1801–63) og bror av forretningsmannen Christian August Anker. Han var gift med danskfødte Marie Elisabeth «Mix» Bojsen (1843-1892), og ble far til kvinnesaksforkjemperen Katti Anker Møller (1868–1945), forfatteren og journalisten Ella Anker (1870–1958), lege Peter Martin Anker (1872–1903) og overingeniør Nils Botvid Anker (1878–1943); og farfar til lege Herman Anker (1901–1970), ambassadør Peter Martin Anker (1903–1977) og tekstilkunstner Synnøve Anker Aurdal (1908–2000).

Den 15. september 1901 ble det avduket en bauta til minne om Mix og Herman Anker foran Sagatun folkehøgskole. Ved avdukingen talte Bjørnstjerne Bjørnson til de mange fremmøtte.

I forbindelse med Sagatuns 100-årsjubileum i 1964 ble han og vennen Arvesen avbildet på to frimerker: NK 558, 50 øre matt lillarød, opplag: 2.378.500, og NK 559, 90 øre matt fiolettblå, opplag: 1.633.500.

## Referanser


## Eksterne lenker
* Artikkel i Norsk biografisk leksikon om Herman Anker
Palermo FC

**Palermo Football Club** er en italiensk fotballklubb fra Palermo på Sicilia. Klubben har vunnet serien tre ganger.

## Historie
Sesongen 2006–07 var en de beste for klubben, da laget lå lenge jevnt med Inter i toppen. Laget klarte imidlertid ikke å følge opp gjennom hele sesongen og endte til slutt på 6.-plass. Etter opprykket i 2004, hadde klubben sin svakeste sesong i Serie A 2011–2012 med en 16 plass. Laget ble videre sterkt svekket da stjernespilleren Javier Pastore ble solgt til Paris Saint-Germain for 42 millioner euro. Palermo mistet også midtbanekjempen Antonio Nocerino til AC Milan til en verdi av  euro, avtalen forutsatte at AC Milan skulle avgi en spiller til Palermo, men denne nektet, slik Palermo har en fordring på Milan på en spiller til en tilsvarende verdi. Palermo møtte også problemer i oppkjøringen til 2011-2012 sesongen da trener Stefano Pioli ble sparket i løpet av de siste ukene før starten av Serie A. Juniortreneren Devis Mangia overtok som trener av laget. 

Mangia ble erstattet av Bertolo Mutti ved årsskiftet 2011/2012. Mutti lyktes heller ikke, og Palermo skrev en toårskontrakt med Giuseppe Sannino i juni 2012. Klubbpresident Maurizio Zamparini er kjent for hyppige trenersskifter, siden 2002 har Palermo hatt 23 trenere. 16. september ble  Sannino erstattet av Gian Piero Gasperini.

## Spillerstall
Oppdatert 5. september 2024.

### Utlånte spillere

## Tidligere spillere
*  Claudio Ranieri (*1984&ndash;1986*)
*  Luca Toni (*2003&ndash;2005*)
*  Andrea Barzagli (*2004&ndash;2008*)
*  Fabio Grosso (*2004&ndash;2006*)
*  Amauri Carvalho de Oliveira (*2006&ndash;2008*)
*  Salvatore Sirigu (*2006&ndash;2011*)
*  Edinson Cavani (*2007&ndash;2010*)
*  Simon Kjær (*2008&ndash;2010*)
*  Antonio Nocerino (*2008&ndash;2011*)
*  Javier Pastore (*2009&ndash;2011*)
*  Paulo Dybala (2012-2015)

## Referanser


## Eksterne lenker
*
SSD Parma Calcio 1913

**Parma Football Club** er en italiensk fotballklubb fra Parma, Emilia-Romagna. Klubben har vunnet den italienske cupen tre ganger.

## Historie
Klubben fikk massiv økonomisk støtte av *[[Parmalat]]*, noe som gjorde at de kunne rykke opp til Serie A i 1990 med investeringer i en rekke store spillere. Etter at *Parmalat* gikk konkurs i 2003 har Parma hatt problemer med å gjøre seg like gjeldende i italiensk og internasjonal fotball.

Den unge entreprenøren Tommaso Ghirardi tok over klubben i januar 2007, og et par uker senere ble Claudio Ranieri hentet inn som ny trener, etter at Stefano Pioli ble sparket. Mot slutten av 2006–07-sesongen kjempet klubben mot nedrykk til Serie B, men endte til slutt på en trygg 12.-plass.
I 2007–08-sesongen rykket Parma ned til Serie B etter 18 sesonger på det øverste nivået i Italia, etter at de tapte hjemme mot Inter, mens Catania greide 1-1 mot Roma.

## Meritter

## Spillerstall
Oppdatert 3. september 2024.

### Utlånte spillere

## Kjente spillere

## Referanser


## Eksterne lenker
*
LFA Reggio Calabria

**Reggina** er en italiensk fotballklubb fra Reggio, Calabria. Klubben har vunnet Serie C1 to ganger.

I 2006 ble klubben implisert i dommerskandalen i italiensk fotball, og ble idømt 15 poengs straff for sesongen 2006&ndash;2007. Denne straffen ble i desember 2006 redusert til 11 poeng. Klubbens direktør, Pasquale Foti, ble utestengt i to og et halvt år. Til tross for straffen klarte Reggina å holde seg i Serie A med en 14.-plass.

## Referanser


## Eksterne lenker
*
Verkildalsbotnen

**Verkilsdalsbotnen** er en trang dalbunn midt i Rondane, omgitt av høye til dels svært bratte fjellvegger.

I vest reiser indre Bråkdalshø seg opp mot Bråkdalsbelgen (), i syd har man den loddrette nordveggen på Ljosåbelgen (1.948 moh.), i øst troner selve majesteten i Smiubelgin, Trolltinden (), og i sydøst ligger Steet ()

Dette er kanskje de villeste og mest bortgjemte delene av Rondane. Hit inn fører ingen stier og svært få fotturister beveger seg dit, og den eneste naturlige inn- og utgangen til Verkilsdalsbotnen er i nord via Verkilsdalen og Døråldalen. Ved inngangen til selve botnen er det riktignok mulig å ta seg opp mot vest gjennom skaret som heter Løyftet på kartet og videre nedover mot Høvringen. Ellers er det mulig å ta seg ut av Verkilsdalsbotnen mot syd ved å gå opp på bandet mellom Hoggbeitet () og Steet () og derfra ned i Klarabotnen. Det er mye bratt steinur, men kommer man seg ned til Klarabotnen er det enkelt videre ned til Rondvassbu eller Mysuseter.

Selve Verkilsdalsbotnen er dominert av stein mot gråsorte bergvegger, bare avbrutt av noen snøfonner som aldri smelter. Innerst i botnen ligger fjellvannet Verkilsdalsvatnet. Nedover i Verkilsdalen blir omgivelsene frodigere og vennligere, selv om den sorte østveggen på Vassberget kan virke dyster.
Anne Hustad

**Anne Hustad** (født 11. januar 1951 i Molde) er en norsk bibliotekar. I perioden 2006–2010 var hun valgt leder av Norsk Bibliotekforening.

Hustad har siden 1995 vært hovedbibliotekar ved Høgskolen i Molde. Hun har vært ansatt ved høgskolens bibliotek siden 1986. Tidligere har hun arbeidet ved Universitetsbiblioteket i Oslo (1973–74), Møre og Romsdal fylkesbibliotek (1974–76), Molde bibliotek (1976–84) og Molde vidaregåande skoles bibliotek (1984–86). 

Hun er nestleder i BIBSYS' styre siden 2000, har vært prosjektmedarbeider ved Møreforskning 1989-93, hatt verv i kvinnebevegelsen og deltatt i kommunepolitikken for SV. 

Hun har eksamen fra Statens bibliotek- og informasjonshøgskole fra 1973, studier i organisasjon og ledelse med DH Molde, diplomeksamen i bibliotek- og informasjonsfag fra Høgskolen i Oslo 1995, og Riksbibliotektjenestens lederutviklingsprogram fra 1999.

## Referanser
Treviso FBC 1993

**Treviso** er en italiensk fotballklubb fra Treviso, Veneto som spiller i serie B (2007&ndash;2008). Klubben har vunnet Serie C1 to ganger og var sist i Serie A sesongen 2005&ndash;06.

## Kjente spillere
*  Walter Baseggio
*  Luca Toni
*  Andrea Dossena	

## Eksterne lenker
*  Offisiell hjemmeside
*  Forum
Udinese Calcio

**Udinese** er en italiensk fotballklubb fra Udine i Friuli-Venezia Giulia. Klubben har vunnet Serie B to ganger.

Laget kvalifiserte seg for spill Mesterligaen sesongen 2005/2006, men gikk ut etter gruppespillet.

## Spillerstall
Oppdatert 31. oktober 2024.

### Utlånte spillere

## Kjente spillere
*  Per Bredesen (*[[1955]]&ndash;[[1956|56]]*)
*  Jo Inge Berget (*[[2008]]&ndash;[[2011]]*)
*  Zico
*  Marcio Amoroso
*  Dino Zoff
*  Franco Causio
*  Luigi De Agostini
*  Antonio Di Natale
*  Vincenzo Iaquinta
*  Oliver Bierhoff
*  Thomas Helveg
*  Martin Jørgensen
*  David Pizarro
*  Alexis Sánchez

## Referanser


## Eksterne lenker
* 
* Fuarce Udin
Jim Bechtel

**Jim Bechtel** (født 1952) er en profesjonell amerikansk pokerspiller og ullbonde fra Gilbert, Arizona.

Hans største seier i poker kom da han vant WSOP i 1993 og pengepremien på $&nbsp;1&nbsp;000&nbsp;000. I løpet av sin karriere har han vunnet over $&nbsp;2&nbsp;500&nbsp;000 på pokerturneringer.

## Referanser